### 8.     Drøftelse af indsatser i vandområdeplanerne

**Åbent**

Sagsnr.: 326-2021-228          J.nr.: 01.00.00           Dokumentnr.:
326-2021-76429

**Sagstype**

Drøftelse.

**Resume og sagens baggrund**

Teknik og Miljøudvalget har ønsket at blive orienteret om
arbejdet med indsatser i vandområdeplanerne.

**Indstillinger**

Chefen for Plan, Byg og Miljø indstiller, at sagen drøftes.

**Behandling**

Teknik og Miljøudvalget.

**Sagsfremstilling**

Vandområdeplanerne er samlet en plan for at forbedre det
danske vandmiljø. De skal sikre renere vand i [adresse] søer, vandløb, kystvande
og grundvand i overensstemmelse med EU's vandrammedirektiv. Der er i vandplaner
indsatser indenfor fx grundvand, spildevand, vandløb, og vådområder og f.eks.
”spildevand i det åbne land” er en indsats som kommer fra vandområdeplanerne.

Der har været to vandområdeplaner:

·
Vandområdeplan 1 2009-2015

·
Vandområdeplan 2 2015-2021.

Der kommer en vandområdeplan 3 gældende fra 2021- 2017.
Miljøministeren har i marts 2021 udtalt, at vandområdeplan 3 bliver forsinket.

I forbindelse med vandplanerne har der 3 gange være nedsat
vandråd. Vandrådene har til formål at styrke interessentinddragelsen og
inddrage det lokale kendskab i vandområdeplanerne. Opgaverne til vandrådene har
varieret, men senest er vandrådet kommet med forslag til indsatser til den
kommende vandområdeplan 3.

I forhold til vandløb er der i hver vandområdeplan indsatser
som skal gennemføres i vandløbene, fx fjernelse af spærringer, udlægning af
gydegrus, åbning af rørlagte vandløb mv. Indsatser som ikke blev gennemført i
vandområdeplan 1 blev overført til vandområdeplan 2.

I praksis gennemføres en indsats ved at kommunen søger
staten om penge til at gennemføre en forundersøgelse. Hvis der kommer penge til
forundersøgelse, så indgår kommunen en aftale med et konsulentfirma, som
gennemfører forundersøgelsen. Hvis forundersøgelsen viser, at indsatsen kan
gennemføres, så kan kommunen søge staten om penge til gennemførelse. Hvis der
kommer penge til gennemførelse af en indsats, så indgår kommunen en aftale med
et konsulentfirma om at gennemføre projektet. Der er typisk 2 gange om året
mulighed for at sende en ansøgning ind.

Det skal bemærkes at indsatserne i vandområdeplanerne som
udgangspunkt bygger på frivillighed, men godt kan gennemføres uden. Der er
sandsynligt at ikke alle lodsejere ønsker at indsatserne gennemføres på deres
ejendom.

I Kalundborg Kommune er der ca. 12
vandløbs- og sørestaureringsprojekter i vandområdeplan 1 og 2, som burde have
været udført ved udgangen af 2021. Status er, at kommunen har udført en del af
1 projekt (1 indsats), og at der er 4 projekter, hvor forundersøgelserne er i
gang.

Der vil komme flere projekter i forbindelse med den kommende
vandområdeplan 3.

Der kan ikke længere søges om penge til at gennemføre
projekter under vandområdeplan 1 og 2. Da vandområdeplan 3 endnu ikke er
vedtaget, kan der endnu ikke søges om penge til indsatser her. Det vides ikke
om ikke gennemførte indsatser i vandområdeplan 1 og 2 bliver overført til
vandområdeplan 3.

Lige nu arbejder administrationen videre med de indsatser
som er i gang.

Når vandområdeplan 3 bliver vedtaget og der åbnes op for
ansøgninger, skal Kalundborg Kommune at søge om forundersøgelser til de nye
indsatser. Med den nuværende prioritering og bemanding er der pt ikke mulighed
for at gennemføre projekter i en hurtigere kadence end hidtil.

Udførte, igangværende og ikke ansøgte indsatser fremgår af
bilag 1.

**Økonomiske konsekvenser**

Der er ingen økonomiske konsekvenser ved at drøfte området.

**Bilag**

|  |  |
| --- | --- |
| Bilag 1 - Oversigt over vandindsatser | 326-2021-81136 |